Rekomandime të reja për kancerin e gjirit
Grave mbi 55 vjeç po u kërkohet të bëjnë mamogram një herë në dy vjet, në vend të një herë në vit, që ishte më parë.
Në një ndryshim të rëndësishëm, por të debatuar, një shoqatë mjekësore amerikane me ndikim, kërkon që gratë të presin moshën 45-vjeçare për të filluar mamogramet e rregullta për kancerin e gjirit. Shoqata amerikane e Kancerit, e cila prej vitesh kishte mbajtur një qëndrim agresiv për këtë analizë, më parë rekomandonte që gratë mesatarisht të rrezikuara për t’u prekur nga kanceri i gjirit, t’i nënshtroheshin çdo vit analizës, duke filluar nga mosha 40-vjeçare. Por ky grup e ka ndryshuar tani rekomandimin e mëparshëm, sepse të dhënat treguan që nuk janë shpëtuar një numër i mjaftueshëm jetësh në saje të kësaj analize. Ndërsa gratë më të reja po i këshillojnë të fillojnë t’i nënshtrohen më vonë kësaj analize, grave mbi 55 vjeç po u kërkohet tani të bëjnë mamogram një herë në dy vjet, në vend të një herë në vit, që ishte më parë. thuhet në raportin e shoqatës, të publikuar në Revistën e Shoqatës amerikane të Mjekësisë. Rregullorja e re është në tepër në përshtatje me Task Forcën e Shërbimeve Parandaluese të SHBA, një panel i ekspertëve të pavarur, me mbështetjen e qeverisë, i cili rekomandon që gratë t’u nënshtrohen mamogrameve një herë në dy vjet, duke filluar nga mosha 50 vjeçare. - tha Dr. Kevin Oeffinger. Por jo të gjitha gratë, mes tyre ato që i kanë mbijetuar kancerit të gjirit, janë të këtij mendimi. - thotë 40-vjeçarja Liz Buscema. Ndërsa shoqata nuk rekomandon mamograme për gratë 40-44 vjeçare, ajo sugjeron që gratë duhet “të kenë mundësinë” për të bërë mamografi, në se kjo është zgjedhja e tyre dhe se gratë mbi 55 vjeç duhet të kenë mundësoinë që të vazhdojnë t’i nënshtrohen kësaj analize një herë në vit.